Søndag formiddag var der brand på en kvindelig beboers værelse på plejehjemmet på Myhlenbergvej i Arden. Nordjyllands Politi oplyser, at ingen er kommet til skade, men fire er kørt til observation for røgforgifting. - Vi ved ikke, hvor branden stammer fra. Umiddelbart kunne det tyde på rygning i seng, men det kan også være andre årsager, som vi ikke kan udelukke, siger Heine Hansen, vagtchef ved Nordjyllands Politi. Der skal laves brandundersøgelser for at fastslå, hvor branden er opstået.
Efter brand på plejehjem i Arden, måtte fire personer indlægges til observation.